Χίος, 3 Ιουνίου 2026
ΑΝΑΚΟΙΝΩΣΗ ΓΙΑ ΤΗ ΔΙΕΞΑΓΩΓΗ ΚΑΤΑΤΑΚΤΗΡΙΩΝ ΕΞΕΤΑΣΕΩΝ ΣΤΟ ΤΜΗΜΑ ΔΙΟΙΚΗΣΗΣ ΕΠΙΧΕΙΡΗΣΕΩΝ, ΑΚΑΔ. ΕΤΟΥΣ 2026-2027
Βάσει της απόφασης της Συνέλευσης του Τμήματος Διοίκησης Επιχειρήσεων του Πανεπιστημίου Αιγαίου στη συνεδρίαση με αριθμ. 14/18.03.2026 uανακοινώνεται ότι, θα διεξαχθούν γραπτές εξετάσεις για την επιλογή των υποψηφίων για κατάταξη στο εν λόγω Τμήμα, σε ποσοστό 30% επί του αριθμού εισακτέων του Τμήματος, κατά το διάστημα από 1ης έως 20ης Δεκεμβρίου 2026 στις εγκαταστάσεις αυτού ,  στην πόλη της Χίου. 

ΕΞΕΤΑΖΟΜΕΝΑ ΜΑΘΗΜΑΤΑ 

Οι  υποψήφιοι θα εξεταστούν στα παρακάτω τρία μαθήματα:

Μάθημα 1ο 

Εισαγωγή στη Διοίκηση Επιχειρήσεων
Προτεινόμενη Βιβλιογραφία / Εξεταστέα Ύλη

Βασικές ενότητες

· Εισαγωγή. Ο οργανισμός, ο manager και το management.
· Ιστορική αναδρομή του management, το περιβάλλον του οργανισμού.
· Η διαδικασία της λήψης αποφάσεων.
· Ο προγραμματισμός
· Οργανωτική δομή οργανισμού, οργανωσιακές αλλαγές.
· Διοίκηση ανθρώπινου δυναμικού.
· Ηγεσία
· Καινοτομία, οργανωσιακές αλλαγές.
· Ατομική συμπεριφορά, ομάδες, ομαδική εργασία.
· Παρακίνηση, επικοινωνία, διαπραγμάτευση.
· Έλεγχος
· Διοίκηση λειτουργιών
· Επανάληψη
Ενδεικτική Βιβλιογραφία

1. ΔΙΟΙΚΗΣΗ ΕΠΙΧΕΙΡΗΣΕΩΝ, 13η έκδοση, Bateman Shell, Εκδόσεις Α. ΤΖΙΟΛΑ & ΥΙΟΙ Α.Ε. 
Διάρκεια Εξέτασης: 3 ώρες 
Μάθημα 2ο 

Μικροοικονομική Α’
Προτεινόμενη Βιβλιογραφία / Εξεταστέα Ύλη
Βασικές ενότητες

· Εισαγωγή: Περιεχόμενο και οργάνωση του μαθήματος.

· Αντικείμενο της μικροοικονομικής. Μεθοδολογικό πλαίσιο ανάλυσης. 

· Οικονομικές μονάδες. Ζήτηση. Προσφορά. Ισορροπία αγοράς. 

· Ελαστικότητες ζήτησης και προσφοράς.

· Θεωρία καταναλωτή. Προτιμήσεις και χρησιμότητα καταναλωτή. Επιλογές και περιορισμοί. Αριστοποίηση.

· Θεωρία Παραγωγής. Συνάρτηση παραγωγής και εισροές. Ανάλυση κόστους και καμπύλες κόστους. Ελαχιστοποίηση κόστους στη βραχυχρόνια και μακροχρόνια περίοδο. 

· Καταναλωτές, παραγωγοί και ευημερία. Ανταγωνιστική ισορροπία και πλεόνασμα παραγωγού και καταναλωτή. Αποτελεσματικότητα ανταγωνιστικών αγορών.

Ενδεικτική Βιβλιογραφία

1. Besanko A. D. – Breautigam R. R., Μικροοικονομική (Μτφρ. Σταματάκης Ν.), επιμέλεια Κουραντή Φ., Μπεχλιούλης Α., Παπανδρέου Α., Σταματόπουλος Γ., Τσάνη Σ., Φουσέκης Π., Εκδόσεις Gutenberg, Αθήνα 2025, Κεφάλαια 1 – 8.

2. Lipsey, R., & Chrystal, A., Μικροοικονομική Θεωρία, 13η έκδοση (Μτφρ. Μανούζας Ζ.), επιμέλεια Κουτσιαράς Ν., εκδόσεις Τζιόλα, Αθήνα 2018, Κεφάλαια 1 – 5 και 9.

3. Katz, M.L. & Rosen, H.S., Μικροοικονομική (Μτφρ. Μεταξά Θ.), επιμέλεια Ασημακοπούλου Δ., εκδόσεις Επίκεντρο, Αθήνα 2007, Κεφάλαια 1 – 5 & 8 – 9.

4. Pindyck, R. & Rubinfeld, D., Μικροοικονομική, (Μτφρ. Φώτης Π., Κουτσούμπα Ν.), επιμέλεια Ανδρικόπουλος Α., εκδόσεις Προπομπός, Αθήνα 2017, Κεφάλαια 1 – 4 & 6 – 7.

5. Acemoglu D., Laibson D. & List J., Μικροοικονομική, 2η έκδοση (Μτφρ. Κώντσας Σ.), επιμέλεια Μιχαλόπουλος Γ., Γκυπάλη Α., Τραχανάς Εμ., εκδόσεις Κριτική, Αθήνα 2023, Κεφάλαια 1 – 6.
6. Ψειρίδου, Α., Λιανός, Θ., 2015, Οικονομική Ανάλυση και Πολιτική: Μικροοικονομική. Ηλεκτρονικό Βιβλίο. Σύνδεσμος Ελληνικών Ακαδημαϊκών Βιβλιοθηκών – Αποθετήριο «Κάλλιπος». Διαθέσιμο στο: http://hdl.handle.net/11419/2360, Kεφάλαια 1 – 5 και 8 – 11.

Διάρκεια Εξέτασης: 3 ώρες
Μάθημα 3ο 

Στατιστική στη Διοίκηση Επιχειρήσεων
Προτεινόμενη Βιβλιογραφία / Εξεταστέα Ύλη
Βασικές ενότητες

· Εισαγωγή

· Γραφικές Μέθοδοι Σύνοψης Δεδομένων (Διάγραμμα Σημείων, Διάγραμμα Μίσχου – Φύλλου, Κατανομή Συχνότητας, Ραβδογράμματα, Γραμμογραφήματα, Κυκλικά Διαγράμματα, Εικονογράμματα)

· Αριθμητικές Μέθοδοι Σύνοψης Δεδομένων (Μέτρα: Κεντρικής Τάσης, Σχετικής Θέσης, Διασποράς, Σχετικής Διασποράς, 

· Στοιχεία Θεωρίας Πιθανοτήτων (Βασικές Έννοιες, Αξιωματική Θεμελίωση, Αρχές Απαρίθμησης, Δεσμευμένη Πιθανότητα, Θεώρημα Bayes, Ανεξάρτητα Ενδεχόμενα)

· Κατανομές Πιθανότητας (Βασικές Έννοιες, Διακριτές και Συνεχείς Τυχαίες Μεταβλητές, Μέτρα Κεντρικής Τάσης, Μέτρα Διασποράς, Ροπές)

· Ειδικές Διακριτές Κατανομές  

· Ειδικές Συνεχείς Κατανομές 

· Δειγματικές Κατανομές

· Σημειακή Εκτίμηση Παραμέτρων

· Εκτίμηση Παραμέτρων με Διαστήματα Εμπιστοσύνης (Μέσου και Διαφοράς Μέσων)

· Παραμετρικοί Έλεγχοι Στατιστικών Υποθέσεων (Μέσου και Διαφοράς Μέσων)

· Εισαγωγή στο SPSS

· Περιγραφική Ανάλυση στο SPSS

· Έλεγχοι υποθέσεων στο SPSS

Ενδεικτική Βιβλιογραφία

1. Aγγελής, B., Δημάκη Κ., Στατιστική Τόμος A’, Στατιστική, Πιθανότητες, Στατιστική Συμπερασματολογία, Εκδόσεις Σοφία, Θεσσαλονίκη, 2010.

2. Field, A., Μια περιπέτεια στη Στατιστική – Το αίνιγμα της πραγματικότητας, Εκδόσεις Προπομπός, 2021.
3. Zαχαροπούλου, X. Στατιστική: Μέθοδοι – Εφαρμογές, Θεσσαλονίκη 1993. 

Επιτρεπόμενο υλικό 
Αριθμομηχανή (scientific calculator). Δεν επιτρέπεται η αριθμομηχανή να έχει μνήμη ή δυνατότητα προγραμματισμού.
Διάρκεια Εξέτασης: 3 ώρες 
ΔΙΚΑΙΟΥΜΕΝΟΙ ΥΠΟΒΟΛΗΣ ΑΙΤΗΣΗΣ

Δικαίωμα κατάταξης στο Τμήμα Διοίκησης Επιχειρήσεων έχουν οι ακόλουθες κατηγορίες:

α) πτυχιούχοι Α.Ε.Ι., Ανώτατων Εκκλησιαστικών Ακαδημιών, Τεχνολογικών Εκπαιδευτικών Ιδρυμάτων (Τ.Ε.Ι.) και της Ανώτατης Σχολής Παιδαγωγικής και Τεχνολογικής Εκπαίδευσης (ΑΣ.ΠΑΙ.Τ.Ε.),

β) πτυχιούχοι ιδρυμάτων της αλλοδαπής, που είναι ενταγμένα στο Εθνικό Μητρώο Αναγνωρισμένων Ιδρυμάτων Ανώτατης Εκπαίδευσης της αλλοδαπής του Διεπιστημονικού Οργανισμού Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) του άρθρου 304,

γ) πτυχιούχοι παραρτημάτων Νομικών Προσώπων Πανεπιστημιακής Εκπαίδευσης (Ν.Π.Π.Ε.),

δ) κάτοχοι πτυχίων ανώτερων σχολών υπερδιετούς και διετούς κύκλου σπουδών αρμοδιότητας του Υπουργείου Παιδείας, Θρησκευμάτων και Αθλητισμού και άλλων Υπουργείων,

ε) κάτοχοι πιστοποιητικού της παρ. 1 του άρθρου 76 του Ν.4957/2022, σύμφωνα με το οποίο πιστοποιείται η κατοχή τουλάχιστον εκατόν είκοσι (120) πιστωτικών μονάδων (ECTS). Πρόκειται για φοιτητές/τριες που διαγράφηκαν από το Τμήμα τους λόγω υπέρβασης της ανώτατης διάρκειας φοίτησης. Οι εν λόγω φοιτητές/τριες δεν μπορούν να υποβάλουν αίτηση κατάταξης στο Τμήμα από το οποίο διαγράφηκαν για τον παραπάνω λόγο).
ΥΠΟΒΟΛΗ ΑΙΤΗΣΗΣ ΚΑΙ ΑΠΑΡΑΙΤΗΤΩΝ ΔΙΚΑΙΟΛΟΓΗΤΙΚΩΝ

Οι ενδιαφερόμενοι/ες για να συμμετάσχουν στη διαδικασία των κατατακτηρίων  εξετάσεων του ακαδ. έτους 2026–2027 του Τμήματος Διοίκησης Επιχειρήσεων καλούνται να  υποβάλλουν την αίτησή  τους και τα απαραίτητα δικαιολογητικά από την 1η έως την 15η Νοεμβρίου 2026.

Απαραίτητα Δικαιολογητικά  

1. Αίτηση του ενδιαφερομένου/νης
2. Πιστοποιητικό της παρ. 1 του άρθρου 76 του Ν.4957/2022, σύμφωνα με το οποίο πιστοποιείται η κατοχή τουλάχιστον εκατόν είκοσι (120) πιστωτικών μονάδων (ECTS), για φοιτητές/τριες που διαγράφηκαν από το Τμήμα τους λόγω υπέρβασης της ανώτατης διάρκειας φοίτησης  
3. Αντίγραφο πτυχίου ή πιστοποιητικό περάτωσης σπουδών. Προκειμένου για πτυχιούχους/ες ιδρυμάτων της αλλοδαπής ακολουθείται η παρακάτω διαδικασία:

· Η Γραμματεία ελέγχει εάν το ίδρυμα της αλλοδαπής ή ο τύπος τίτλου ιδρύματος της αλλοδαπής είναι αναγνωρισμένα βάσει των Μητρώων του Δ.Ο.Α.Τ.Α.Π., ήτοι: α) Εθνικό Μητρώο Αναγνωρισμένων Ιδρυμάτων Ανώτατης Εκπαίδευσης της αλλοδαπής και β) Εθνικό Μητρώο Τύπων Τίτλων Σπουδών Αναγνωρισμένων Ιδρυμάτων της Αλλοδαπής. Πληροφορίες σχετικά με τα ανωτέρω Μητρώα, βρίσκονται στον παρακάτω σύνδεσμο: https://www.doatap.gr/anagnorish/mitroa/ 

· Σε περίπτωση που ο τίτλος σπουδών έχει απονεμηθεί από Ίδρυμα το οποίο συμπεριλαμβάνεται στον κατάλογο των αλλοδαπών ιδρυμάτων που απονέμουν τίτλους σπουδών που οργανώνονται μέσω συμφωνίας δικαιόχρησης με ιδιωτικούς φορείς στην Ελλάδα, η Γραμματεία θα ζητήσει «Βεβαίωση Τόπου Σπουδών», η οποία εκδίδεται και αποστέλλεται από το Πανεπιστήμιο της αλλοδαπής. Αν ως τόπος σπουδών ή μέρος αυτών βεβαιώνεται η ελληνική επικράτεια, ο τίτλος σπουδών δεν αναγνωρίζεται, εκτός αν το μέρος σπουδών που έγιναν στην ελληνική επικράτεια βρίσκεται σε δημόσιο Α.Ε.Ι.. Πληροφορίες σχετικά με τον ανωτέρω κατάλογο καθώς και τα υποδείγματα «Βεβαιώσεων Τόπου Σπουδών» βρίσκονται στους παρακάτω συνδέσμους: https://www.doatap.gr/anagnorish/katalogos-allodapon-idrymaton-pou-aponemoun-titlous-spoudon-stin-ellada/ και https://www.doatap.gr/anagnorish/ypodeigmata-vevaioseon-topou-spoudon/ 

· Σε περίπτωση που κάποιο Ίδρυμα ή τίτλος σπουδών της αλλοδαπής δεν έχει καταχωρηθεί στα σχετικά Μητρώα, ο Δ.Ο.Α.Τ.Α.Π. εξετάζει αυτεπαγγέλτως ή κατόπιν αιτήματος από την αρμόδια Γραμματεία του Τμήματος αν πληρούνται οι απαραίτητες προϋποθέσεις και με απόφασή του τα εντάσσει στα Μητρώα.

Η αίτηση, καθώς και τα απαιτούμενα δικαιολογητικά, υποβάλλονται ηλεκτρονικά στο on-line Σύστημα Αιτήσεων Κατατακτηρίων Εξετάσεων του Πανεπιστημίου Αιγαίου το οποίο βρίσκεται διαθέσιμο στην ιστοσελίδα: http://katataktiries.aegean.gr  και δεν απαιτείται αποστολή τους εντύπως στη Γραμματεία του Τμήματος. 

Με νεότερη ανακοίνωση θα σας ενημερώσουμε επακριβώς για τις ημερομηνίες διεξαγωγής των εξετάσεων.
